四人歸西

四人歸西係一個香港嘅都市傳說，指喺打麻雀嗰陣如果連續三人打出「西」牌，下一個就唔好打「西」牌，若然再配上「一筒」，就會四人「一同歸西」。呢個傳說亦不時成為香港影視作品嘅靈異題材。

起源 
有啲觀點認為，呢個傳說起源來自《華僑日報》喺1953年3月5號嘅報道，標題為〈打牌鬧鬼四人打出六人〉，主要講述四個人打牌打到撞鬼，結果引來大量人士旁觀驚動警察，有報道甚至話，四人原本坐嘅位置上之後都擺放著一隻「西」牌。不過，當年就亦有唔少報道跟進事件，甚至有輿論批評相信有鬼嘅人愚蠢迷信。

部分相關影視作品 

1970年代：《幻海奇情》 - 《四人歸西》
 1980年代：《夜驚魂》-《四人歸西》
 2005年：《奇幻潮》-《四人再歸西》

關於呢個傳說嘅討論／評論 
靈異節目主持人雲海，曾經接受訪問時提到自己曾經喺清明節打牌，差啲連續四個人都打西，之後仲差少少有人贏第七次，形容件事好邪，以後清明重陽都唔敢打牌。

類似文化 
日本麻雀當中，如果開局四家都打出一樣嘅風牌，而期間又無玩家上、碰、槓，就會，即係所謂嘅。日文嘅「四」同「死」同音，「四風連打」聽起嚟就好似「死風連打」咁唔多老利，所以直接流局。相傳依個規則係嚟自中國嘅「一同歸西」，不過最遲喺1929年已經演變成為「四風連打」。

奇幻潮 － 四人再歸西

香港都市傳說